rejauldu/bengali-wikipedia huggingface dataset:
ডান|থাম্ব|300x300পিক্সেল|রাম কি পাড়ি অযোধ্যায় দিওয়ালি উদযাপনের সময় রাতে ঘাটে দিয়ায় আলো জ্বালাতে দেখা যায়। থাম্ব|দিনের বেলা সরয়ু ঘাট।  রাম কি পাড়ি হল ভারতের উত্তর প্রদেশ রাজ্যের অযোধ্যায় সরয়ু নদীর তীরের ঘাট গুলোকে বলা হয়। পবিত্র সর্যু জলে পবিত্র স্নান করতে প্রতিদিন প্রচুর তীর্থযাত্রী আসেন।  নদীর সম্মুখভাগ বিশেষভাবে ফ্লাডলাইট রাতে একটি মহিমান্বিত ল্যান্ডস্কেপ নিয়ে আসে।    পবিত্র সরয়ু নদীর তীরে বিশাল স্নানের ঘাট ছিল এবং নয়াঘাটের ঘাটগুলি প্রবল বর্ষণ ও বন্যায় নিমজ্জিত হয়েছিল। এগুলি ১৯৮৫ সালে পুনর্নির্মিত হয়েছিল।    ২০১৯ সালে দীপাবলি উপলক্ষে অযোধ্যা রাম কি পায়দিতে ৪.৫ লাখ প্রদীপ জ্বালিয়ে গিনেস ওয়ার্ল্ড রেকর্ড তৈরি করেছিল।  তথ্যসূত্র  বহিঃসংযোগ   উত্তরপ্রদেশ সরকার/রাম কি পাড়ি  বিষয়শ্রেণী:অযোধ্যা বিষয়শ্রেণী:ভারতের ঘাট
ফুটবল ক্লাব লাহতি (; এছাড়াও এফসি লাহতি নামে পরিচিত) হচ্ছে লাহতি ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ১৯৯৬ সালে প্রতিষ্ঠিত হয়েছে। এফসি লাহতি তাদের সকল হোম ম্যাচ লাহতির লাহদেন স্তাদিওনে খেলে থাকে; যার ধারণক্ষমতা হচ্ছে ১৪,৫০০। বর্তমানে এই ক্লাবের ম্যানেজারের দায়িত্ব পালন করছেন ইলির জেনেলি এবং সভাপতির দায়িত্ব পালন করছেন মিকা হালতুনেন। ফিনীয় রক্ষণভাগের খেলোয়াড় কারি আর্কিভু এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এফসি লাহতি এপর্যন্ত ৩টি শিরোপা জয়লাভ করেছে; যার সবগুলো ফিনীয় কাপ শিরোপা।  অর্জন ফিনীয় লীগ কাপ (৩): ২০০৭, ২০১৩, ২০১৬  তথ্যসূত্র  বহিঃসংযোগ     বিষয়শ্রেণী:ফুটবল ক্লাব লাহতি বিষয়শ্রেণী:ভেইক্কাউসলিগার ক্লাব বিষয়শ্রেণী:ফিনল্যান্ডের ফুটবল ক্লাব বিষয়শ্রেণী:১৯৯৬-এ ফিনল্যান্ডে প্রতিষ্ঠিত বিষয়শ্রেণী:১৯৯৬-এ প্রতিষ্ঠিত ফুটবল ক্লাব
মাঘনাস আকলিউশ (; জন্ম: ২৫ ফেব্রুয়ারি ২০০২) হলেন একজন ফরাসি পেশাদার ফুটবল খেলোয়াড়। তিনি বর্তমানে ফরাসি ক্লাব মোনাকো এবং ফ্রান্স জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।  ২০২২ সালে, আকলিউশ ফ্রান্স অনূর্ধ্ব-২০ দলের হয়ে ফ্রান্সের বয়সভিত্তিক পর্যায়ে অভিষেক করেছেন।  প্রারম্ভিক জীবন মাঘনাস আকলিউশ ২০০২ সালের ২৫শে ফেব্রুয়ারি তারিখে ফ্রান্সের ত্রেঁবলে-অঁ-ফ্রঁসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল আকলিউশ ফ্রান্স অনূর্ধ্ব-২০, ফ্রান্স অনূর্ধ্ব-২১ এবং ফ্রান্স অনূর্ধ্ব-২৩ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০২২ সালের ২৭শে মার্চ তারিখে তিনি পর্তুগাল অনূর্ধ্ব-২০ দলের বিরুদ্ধে ম্যাচে ফ্রান্স অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3779828 আকলিউশ ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ফ্রান্স অলিম্পিক দলে স্থান পেয়েছেন।  তথ্যসূত্র  বহিঃসংযোগ     বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:মোনাকো ফুটবল ক্লাবের খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ফ্রান্সের অনূর্ধ্ব-২০ আন্তর্জাতিক ফুটবলার বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:ফ্রান্সের অলিম্পিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:মোনাকোয় ফরাসি প্রবাসী ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:অর্দ্র নাসিয়োনাল দ্য মেরিতের নাইট বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:অলিম্পিক রৌপ্যপদক বিজয়ী ফরাসি বিষয়শ্রেণী:ফরাসি পুরুষ ফুটবলার
ঢাকা শহরে অনেক উইকিপিডিয়ান থাকেন কিন্তু তাদের নিজেদের মধ্যে কখনও দেখা সাক্ষাৎ হয় না। আমরা কয়েকজন উইকিপিডিয়ান এর আগে অনানুষ্ঠানিক ভাবে মিলিত হলেও উইকিপিডিয়ানের সংখ্যা এক হালির চেয়ে বেশী হয় নি। তাই এবারই প্রথম চেষ্টা করছি আনুষ্ঠানিক বা বড় করে অনানুষ্ঠানিক কিছু একটা করার যাতে ঢাকা শহরে বসবাসরত উইকিপিডিয়ানদের একটা মিলন ঘটানো যায়।  কী, কেন, কোথায়, কবে, কখন,  কোথায়, কারা, কীভাবে? কী?: ঢাকায় স্থানীয় উইকিপিডিয়ানদের সম্মিলন কেন?: একে অন্যকে চেনা কবে?: ১৪ই জুলাই, শনিবার, ২০০৭ (আলোচনার পাতায় মতামত দিন) কখন?: বিকেল ৪:০০ থেকে সন্ধ্যা ৭:০০ (আলোচনার পাতায় মতামত দিন) কোথায়?: বাংলা উইকি গ্রুপ অফিস (বিস্তারিত ঠিকানা) কারা?: সকল বাংলা এবং ইংরেজি ভাষার স্থানীয় উইকিপিডিয়ানগণ কীভাবে?: (আলোচনার পাতায় মতামত দিন)  নিচের যে কোনও পরিচ্ছেদে #--~~~~ যোগ করে সম্মিলন সম্পর্কে আপনার ইচ্ছার বহিঃপ্রকাশ ঘটান। ধন্যবাদ।  উইকিপিডিয়ান যারা অবশ্যই অংশ নিবেন  -- বেলায়েত ০৫:৫৩, ২৬ জুন ২০০৭ (UTC)  -- মুহাম্মদ ০৬:২৯, ২৬ জুন ২০০৭ (UTC)  -- রায়হান আবীর ০৭:২৩, ২৬ জুন ২০০৭ (UTC)  -- রাজিবুল ০৪:১১, ৩০ জুন ২০০৭ (UTC)  -- তামজিদ  -- আদিত্য কবির  -- তারিফ এজাজ  -- মুনির হাসান  উইকিপিডিয়ান যাদের অংশ নেওয়ার ইচ্ছা আছে   -- mak ১২:২২, ২৯ জুন ২০০৭ (UTC)  -- মুনতাসির ১০:২৪, ১ জুলাই ২০০৭ (UTC)  -- নোমান ১০:২১, ৯ জুলাই ২০০৭ (UTC)  -- মহিব  -- Omi Azad | অমি আজাদ  -- বিশ্বরূপ হাজরা, ভারত - যোগ দেওয়ার খুব ইচ্ছে হচ্ছে। কিন্তু উপায় নেই, ঢাকা থেকে অনেক দূরে থাকি। আমার আন্তরিক শুভেচ্ছা রইলো। কামনা করি এভাবে পরস্পরের সাথে মিশে আমরা আরো সমৃদ্ধ হয়ে উঠি, বাংলা উইকিপিডিয়া হোক সব বাঙ্গালির মিলনক্ষেত্র।  -- সামীরুদ্দৌলা - বেশী দূরে থাকি বলে যেতে চাইলেও আমার ঢাকায় যাওয়ার উপায় নেই। আশা করি সম্মিলনের ফলে বাংলা উইকিপিডিয়ার আরও অনেক উন্নতি হয়!  উইকিপিডিয়ান যারা অংশ নিতে চান না সম্মিলনে যা হল thumb|250px|ঢাকা সম্মিলন ১ এর অংশগ্রহণকারীরা যদিও যারা আসবেন তারা সকলেই কথা রাখেননি। কিন্তু তালিকার বাইরে বেশ কয়েকজন উইকিপিডিয়ান এসেছিলেন । মুনির হাসান, বেলায়েত, রাজিবুল, মুহাম্মদ,  তারিফ এজাজ ছাড়াও সম্মিলনে যোগ দিয়েছিলেন আরও কয়েকজন উইকিপিডিয়ান।  সম্মিলনে অংশগ্রহণকারী সবাই একে অন্যের সাথে পরিচিত হলেন। বাংলা উইকিপিডিয়ার বর্তমান অবস্থা সম্পর্কে মুক্ত আলোচনায় অংশ নিলেন সকল উইকিপিডিয়ানগণ। এ ধরণের আয়োজন নিয়মিত ১৫ দিন পর পর করার ব্যপারে সকলের একই মত প্রকাশ। বাংলা উইকিপিডিয়ার নিবন্ধের মান উন্নোয়নের লক্ষ্যে এ ধরণের নিয়মিত আয়োজনে একটি ভাগ রাখা হবে নিবন্ধ মানোন্নয়ন পর্ব। ৩ টি পূর্ব নির্ধারিত নিবন্ধকে দলগত ভাবে মানোন্নন করা হবে। আগামী আয়োজন ২৮ জুলাই একই স্থানে অনুষ্ঠিত হবে। বাংলা উইকিপিডিয়ার প্রচার, আরও নিয়মিত অবদানকারী তৈরি, নিবন্ধের মানোন্নয়নের জন্য উইকি ক্যাম্প করার ব্যপারে সবাই একমত হন। আগামী ৯ আগষ্ট বুয়েটে উইকি ক্যাম্প আয়োজনে সকলে সম্মতি প্রকাশ করেন। অংশগ্রহণকারীদের পুরি, পিয়াজু, আলুর চপ দিয়ে আপ্যায়ন করা হয়েছে। thumb|250px|আলোচনায় ব্যাস্ত উইকিপিডিয়ানগণ  আগামী আয়োজন ২৮ জুলাই ঢাকা সম্মিলন ২ অনুষ্ঠিত হবে। ৯ই আগষ্ট বুয়েটে উইকি ক্যাম্প আয়োজন করা হবে।  বিষয়শ্রেণী:উইকিপিডিয়া সম্মিলন ঢাকা
গুয়াম জাতীয় ফুটবল দল () হচ্ছে আন্তর্জাতিক ফুটবলে গুয়ামের প্রতিনিধিত্বকারী পুরুষদের জাতীয় দল, যার সকল কার্যক্রম গুয়ামের ফুটবলের সর্বোচ্চ নিয়ন্ত্রক সংস্থা গুয়াম ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৭৫ সালের ২৪শে আগস্ট তারিখে, গুয়াম প্রথমবারের মতো আন্তর্জাতিক খেলায় অংশগ্রহণ করেছে; গুয়ামে অনুষ্ঠিত উক্ত ম্যাচে গুয়াম ফিজির কাছে ১২–০ গোলের ব্যবধানে পরাজিত হয়েছে।  ১,০০০ ধারণক্ষমতাবিশিষ্ট গুয়াম জাতীয় ফুটবল স্টেডিয়ামে মাতাও নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় গুয়ামের বারিগাডায় অবস্থিত। বর্তমানে এই দলের ম্যানেজারের দায়িত্ব পালন করছেন কার্ল ডড এবং অধিনায়কের দায়িত্ব পালন করছেন ব্যাংক অব গুয়াম স্ট্রাইকার্সের আক্রমণভাগের খেলোয়াড় জেসন কানলিফ।  গুয়াম এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপেও গুয়াম এপর্যন্ত একবারও অংশগ্রহণ করতে সক্ষম হয়নি। এছাড়াও, এএফসি চ্যালেঞ্জ কাপে গুয়াম এপর্যন্ত মাত্র ১ বার অংশগ্রহণ করেছে, যেখানে তাদের সাফল্য হচ্ছে শুধুমাত্র গ্রুপ পর্বে অংশগ্রহণ করা।  জেসন কানলিফ, মিকাহ পাউলিনিয়ো, ইয়ান মারিয়ানো, মার্কাস লোপেজ এবং শেন ম্যালকমের মতো খেলোয়াড়গণ গুয়ামের জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ১৯৯৩ সালের সেপ্টেম্বর মাসে প্রকাশিত র‌্যাঙ্কিংয়ে গুয়াম তাদের ইতিহাসে সর্বপ্রথম সর্বোচ্চ অবস্থান (১ম) অর্জন করে এবং ২০১৩ সালের জুন মাসে প্রকাশিত র‌্যাঙ্কিংয়ে তারা ২২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে গুয়ামের সর্বোচ্চ অবস্থান হচ্ছে ১ম (যা তারা সর্বপ্রথম ১৯৫৮ সালে অর্জন করেছিল) এবং সর্বনিম্ন অবস্থান হচ্ছে ২০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬   ১৯৭০   ১৯৭৪   ১৯৭৮   ১৯৮২   ১৯৮৬   ১৯৯০   ১৯৯৪   ১৯৯৮    ২০০২  উত্তীর্ণ হয়নি  ২  ০  ০  ২  ০  ৩৫  ২০০৬  প্রত্যাহার  প্রত্যাহার  ২০১০   ২০১৪   ২০১৮  উত্তীর্ণ হয়নি  ৮  ২  ১  ৫  ৩  ১৬  ২০২২  অনির্ধারিত  অনির্ধারিত মোট   ০/২১   ১০  ২  ১  ৭  ৭  ৫১  তথ্যসূত্র  বহিঃসংযোগ     ফিফা-এ গুয়াম জাতীয় ফুটবল দল    এএফসি-এ গুয়াম জাতীয় ফুটবল দল   বিষয়শ্রেণী:গুয়াম জাতীয় ফুটবল দল বিষয়শ্রেণী:এশিয়ার জাতীয় ফুটবল দল
দেগু ফুটবল ক্লাব (, ; সাধারণত দেগু এফসি এবং সংক্ষেপে দেগু নামে পরিচিত) হচ্ছে দেগু ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার শীর্ষ স্তরের ফুটবল লিগ কে লিগ ১-এ প্রতিযোগিতা করে। এই ক্লাবটি ২০০২ সালে প্রতিষ্ঠিত হয়েছে। ১২,৪১৫ ধারণক্ষমতাবিশিষ্ট ডিজিবি দেগু ব্যাংক পার্কে ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/daegu-fc/stadion/verein/6504 বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় চোই উন-কুওন এবং সভাপতির দায়িত্ব পালন করছেন দেগুর মেয়র।https://www.transfermarkt.com/daegu-fc/startseite/verein/6504 বর্তমানে ব্রাজিলীয় আক্রমণভাগের খেলোয়াড় সেসার ফের্নান্দো সিলভা দোস সান্তোস এই ক্লাবের অধিনায়কের দায়িত্ব পালন করছেন।https://www.worldfootball.net/teams/daegu-fc/2024/2/   ঘরোয়া ফুটবলে, দেগু এপর্যন্ত ১টি শিরোপা জয়লাভ করেছে।  জো হিয়ন-উ, হুয়াং সুন-মিন, কিম জিন-হিউক, এদগার ব্রুনো এবং লি কুন-হোর মতো খেলোয়াড়গণ দেগুর জার্সি গায়ে মাঠ কাঁপিয়েছেন।  ইতিহাস ২০০৩ মৌসুমে দেগু প্রথমবারের মতো দক্ষিণ কোরিয়ার পেশাদার ফুটবলের শীর্ষ স্তর কে লিগ ১-এ অংশগ্রহণ করতে সক্ষম হয়েছিল। ২০০৩ সালের সালের ২৩শে মার্চ তারিখে, কে লিগ ১-এ ক্লাব ইতিহাসে নিজেদের প্রথম ম্যাচে পার্ক জং-হুয়ানের অধীনে দেগু সুওন স্যামসাং ব্লুউইংসের কাছে ১–০ গোলের ব্যবধানে পরাজিত হয়েছিল।https://www.transfermarkt.com/spielbericht/index/spielbericht/3249448 ২০০৩ কে লিগ-এ দেগু ৭টি জয় এবং ১৬টি ড্রয়ে সর্বমোট ৩৭ পয়েন্ট অর্জন করে সামগ্রিক পয়েন্ট তালিকায় ১১তম স্থান অর্জন করেছিল।https://www.transfermarkt.com/k-league-1/spieltagtabelle/wettbewerb/RSK1/saison_id/2002/spieltaghttps://www.rsssf.org/tabless/skor03.html  তথ্যসূত্র  বহিঃসংযোগ       বিষয়শ্রেণী:দেগু ফুটবল ক্লাব বিষয়শ্রেণী:২০০২-এ প্রতিষ্ঠিত ফুটবল ক্লাব বিষয়শ্রেণী:২০০২-এ দক্ষিণ কোরিয়ায় প্রতিষ্ঠিত বিষয়শ্রেণী:দক্ষিণ কোরিয়ার ফুটবল ক্লাব বিষয়শ্রেণী:কে লিগ ১-এর ক্লাব
দক্ষিণ পূর্ব এশিয়া শব্দটি দ্বিতীয় বিশ্বযুদ্ধের সময় থেকে ব্যবহৃত হচ্ছে। এই অঞ্চলটিকে দুটি উপঅঞ্চলে বিভক্ত করা হয়েছে, দক্ষিণ পূর্ব এশিয়া মূল ভূখণ্ড (অথবা ইন্দোচীন) যা গঠিত হয়েছে বর্তমান ভিয়েতনাম, লাওস, কাম্বোজ, থাইল্যান্ড, মিয়ানমার (বার্মা) এবং পশ্চিম মালয়েশিয়া নিয়ে এবং উপকূলবর্তী দক্ষিণ পূর্ব এশিয়া (অথবা দক্ষিণ পূর্ব এশিয়া উপদ্বীপ) যা গঠিত হয়েছে বর্তমান ইন্দোনেশিয়া, পূর্ব মালয়েশিয়া, সিঙ্গাপুর, ফিলিপাইন দ্বীপপূঞ্জ, পূর্ব টিমর, ব্রূনেই, কোকোস(কিলিং) দ্বীপপুঞ্জ ও ক্রিসমাস দ্বীপ নিয়ে। thumb|260px| দক্ষিণ পূর্ব এশিয়া মূলভূখন্ডে আদিমানব হোমো সেপিয়েন্সের পা পড়েছিল আনুমানিক ৫০০০০ বছর আগে এবং উপকূলবর্তী দক্ষিণ পূর্ব এশিয়ায় আদিমানবের বসতির ইতিহাস অন্তত ৪০০০০ বছর প্রাচীন। আনুমানিক ১০০০০ বছর আগে হোয়াবিনিয়ান সম্প্রদায়ের মানবগোষ্ঠী এখানে নানান শিল্পদ্রব্য ও সামগ্রি তৈরীর সংস্ক্তি ও ঐতিহ্যের বিকাশ ঘটায়। নব্যপ্রস্তর যুগে স্থলপথে আসা অস্ট্রোএশিয় মানবগোষ্ঠী ইন্দোচীনে বসতি স্থাপন করে এবং জলপথে আসা অস্ট্রোএশিয় মানবগোষ্ঠী উপকূলবর্তী দক্ষিণ পূর্ব এশিয়ায় বসতি স্থাপন করে। আনুমানিক ১৭০০ খ্রীষ্টপূর্বাব্দে কিছু কৃষিপ্রধান মানবগোষ্ঠী এখানকার বিভিন্ন নিম্নভূমি ও নদীর প্লাবনভূমিতে মিলেট ও ধান্যশস্যের চাষ শুরু করে ।  ফুং ঙগুয়েন সভ্যতা (আধুনিক উত্তর ভিয়েতনামের) ও বান চিয়াং -এর ইতিহাস থেকে জানা যায় দক্ষিণ পূর্ব এশিয়ায় তামার ব্যবহার শুরু হয়েছিল প্রায় ২০০০ খ্রীষ্টপূর্বাব্দে। এরপর আনুমানিক ৫০০ খ্রীষ্টপূর্বাব্দে দং সান সভ্যতার আমলে এখানে বেশ উন্নতমানের ব্রোঞ্জ উৎপাদন ও প্রক্রিয়াকরণ শিল্প গড়ে উঠেছিল। এর প্রায় সমসাময়িক কালে এখানকার বিভিন্ন প্রাচুর্যপূর্ণ ও অনুকূল এলাকায়, যেমন নিম্ন মেকং -এর ফুনান প্রদেশ এবং লোহিত নদীর বদ্বীপের ভান লাং, প্রথম অনেকগুলি আগ্রনীয়ান রাজ্য গড়ে উঠেছিল। এসব ক্ষুদ্র ক্ষুদ্র রাজ্যগুলি ক্রমবর্ধমান সমুদ্র বাণিজ্যে অংশ নিত ও নিজস্ব অবদান রাখত।  দক্ষিণ পূর্ব এশিয়ার ভূসংস্থানগত বৈচিত্র্য এই অঞ্চলের ইতিহাসকে ব্যপকভাবে প্রভাবিত করেছে। অষ্টম ও নবম শতকে বৌদ্ধধর্ম বিশেষত ইন্দোচীনের রাজনৈতিক কাঠামোকে প্রভাবিত করতে শুরু করে। অষ্টম শতকের আশেপাশে ঐসলামিক ভাবধারা উপকূলবর্তী দক্ষিণ পূর্ব এশিয়াএ প্রবেশ করে কিন্তু এই অঞ্চলে প্রথম মুসলিম সমাজের পত্তন হয় আরও পরে, খ্রিস্টীয় ত্রয়োদশ শতকে।  ইউরোপের ঔপনিবেশিকতার যুগে, আধুনিক যুগের প্রারম্ভে এবং স্নায়ুযুদ্ধের সময়ে দক্ষিণ পূর্ব এশিয়ার বিভিন্ন রাষ্ট্রের সীমিত রাজনৈতিক তাৎপর্যের বিষয়টি স্পষ্ট হয়ে ওঠে। দ্বিতীয় বিশ্বযুদ্ধের পরবর্তী সময়ে রাজনৈতিক অস্তিত্ব রক্ষা ও প্রগতির জন্য একটি আধুনিক রাষ্ট্র ও একটি দৃঢ় জাতীয় সত্তার প্রয়োজন হয়ে পড়ে।  বিষয়শ্রেণী:দক্ষিণ-পূর্ব এশিয়ার ইতিহাস
আবু ইব্রাহীমের মৃত্যু বাংলাদেশী লেখক শহীদুল জহির রচিত বাংলা উপন্যাস। এটি ২০০৯ সালের ৪ ফেব্রুয়ারি মাওলা ব্রাদার্স থেকে মরণোত্তর প্রকাশিত জহিরের চতুর্থ এবং সর্বশেষ প্রকাশিত উপন্যাস। তৎকালীন স্বৈরশাসক হুসেইন মুহাম্মদ এরশাদের শাসনামলের পটভূমিতে রচিত এটি একটি নাতিদীর্ঘ উপন্যাস, যার কাহিনি গভীর ব্যঞ্জনাসমৃদ্ধ এবং মানবিক অভিজ্ঞতার ভাষ্য। উপন্যাসটির উৎসর্গপত্রে লেখা হয়েছে: "মানুষের মুত্যু অবশ্যই হয়, কিন্তু মৃত্যুর তাৎপর্য ভিন্ন। প্রচীন চীনে সিমা ছিয়েন নামক একজন সাহিত্যিক বলেছিলেন মানুষের মৃত্যু অনিবার্য, কিন্তু তার তাৎপর্য হবে থাই পাহাড়ের চেয়েও ভারী বা বেলে হাঁসের পালকের চেয়েও হালকা।" প্রাথমিক সূত্র  কেউ কেউ "আবু ইব্রাহিমের মৃত্যু" উপন্যাসের সঙ্গে গাব্রিয়েল গার্সিয়া মার্কেসের ক্রোনিকা দে উনা মুয়ের্তে আনুন্সিয়াদা (১৯৮১) (ক্রনিকলস অব আ ডেথ ফোরটোল্ড) উপন্যাসের মিথস্ক্রিয়া খুঁজে পান। উপন্যাসটি ২০১০ সালে সৃজনশীল শাখায় প্রথম আলো বর্ষসেরা বই ১৪১৫ পুরস্কার লাভ করে।   প্রকাশ  গ্রন্থাকারে প্রকাশের পূর্বে আবু ইব্রাহীমের মৃত্যু ১৯৯১ সালের ৮ জুন নিপুণ পত্রিকায় প্রকাশিত হয়। পরবর্তীতে ঢাকার মাওলা ব্রাদার্স থেকে ২০০৯ সালের ফেব্রুয়ারিতে প্রথম সংস্করণ এবং ২০২০ সালের ফেব্রুয়ারিতে এর তৃতীয় মুদ্রণ প্রকাশিত হয়। প্রাথমিক সূত্র   সারাংশ  কাহিনীর মূল চরিত্র আবু ইব্রাহীম প্রকৃতপক্ষে একজন অসুখি মানুষ। সত্য-মিথ্যা আর ভালো-মন্দের দ্বন্দ্বে জীবন পার করেন তিনি। তার মৃত্যুর দিন থেকে উপন্যাসের গল্প শুরু, এবং সমাপ্তি ঘটে তার মৃত্যু দিয়ে। পেশায় যিনি একজন সরকারি কর্মকর্তা। ইব্রাহীমের সংকটাপন্ন জীবনে তার স্ত্রী, কন্যা, সহকর্মী, ঘুষদাতা ব্যবসায়ী ও পুরোনো বান্ধবীর সঙ্গে তার নিরুপায় মিথস্ক্রিয়ার চিত্র উপন্যাসের উপজীব্য বিষয়। উপন্যাসের পটভূমি গড়ে উঠেছে ঢাকার বেইলি রোডের সরকারি কলোনি, ঢাকা বিশ্ববিদ্যালয়, মতিঝিল, সচিবালয় ও সিরাজগঞ্জের এলাকায়।   চরিত্র   আবু ইব্রাহীম - সরকারি কর্মচারী  মমতা - আবু ইব্রাহীমের স্ত্রী  বিন্দু - আবু ইব্রাহীমের কন্যা  হেলেন - আবু ইব্রাহীমের সহপাঠী  সিদ্দিক হোসেন - অফিসের বস   অনুবাদ  উপন্যাসটি সংহতি প্রকাশন থেকে ২০২২ সালে প্রকাশিত লাইফ অ্যান্ড পলিটিক্যাল রিয়ালিটি: টু নভেলাস গ্রন্থে আবু ইব্রাহীম'স ডেথ শিরোনামে ইংরেজি ভাষায় অনুদিত হয়েছে। যেটি বাংলা ভাষা থেকে অনুবাদ করেছেন ভারতীয় অনুবাদক ভি রামস্বামী ও শাহরোজা নাহরিন। একই বছর উপন্যাসটি বছরের সেরা অনুদিত বই শাখায় অনুবাদ সাহিত্য পুরস্কার লাভ করে।   তথ্যসূত্র    সূত্র    বহিঃসংযোগ       বিষয়শ্রেণী:২০০৯-এর বই বিষয়শ্রেণী:২০০৯-এর উপন্যাস বিষয়শ্রেণী:২০০৯-এর বাংলাদেশী উপন্যাস বিষয়শ্রেণী:বাংলা ভাষার উপন্যাস বিষয়শ্রেণী:বাংলা ভাষার বাংলাদেশী উপন্যাস বিষয়শ্রেণী:মৃত্যু সম্পর্কে উপন্যাস বিষয়শ্রেণী:প্রথম আলো বর্ষসেরা বই বিষয়শ্রেণী:শহীদুল জহিরের উপন্যাস বিষয়শ্রেণী:মাওলা ব্রাদার্সের বই বিষয়শ্রেণী:মরণোত্তর প্রকাশিত উপন্যাস বিষয়শ্রেণী:বাংলাদেশী উপন্যাস
নিউ বিপ্লবী কমিউনিস্ট পার্টি হলো বাংলাদেশের একটি নিষ্ক্রিয় কট্টর বামপন্থী মাওবাদী সন্ত্রাসী সংগঠন, যা অপর একটি মাওবাদী সন্ত্রাসী দল বিপ্লবী কমিউনিস্ট পার্টি ভেঙে তৈরি হয়।   ইতিহাস  ২০০৬ সালের ২৭ জানুয়ারি নিউ বিপ্লবী কমিউনিস্ট পার্টির দীপঙ্কর সরকার খুলনায় পুলিশের সাথে বন্দুকযুদ্ধে নিহত হন।  ২০০৯ সালের ১৪ ফেব্রুয়ারি নিউ বিপ্লবী কমিউনিস্ট পার্টির বিকাশ কুমার বসু কুষ্টিয়া জেলায় পুলিশের গুলিতে নিহত হন।  ২০০৮ সাল নাগাদ ঝিনাইদহ জেলায় উভয় দলই সক্রিয় ছিল। নিউ বিপ্লবী কমিউনিস্ট পার্টির সেকেন্ড ইন কমান্ড ইমরান কবির ২০০৯ সালের ৩ মে ডেপুটি কমিশনার বরাবর তার নামে থাকা সকল ফৌজদারি মামলা তুলে নিতে পিটিশন দায়ের করেন। ২০১০ সালের ১ ফেব্রুয়ারি নিউ বিপ্লবী কমিউনিস্ট পার্টির প্রধান একদিল হোসেন পুলিশের সাথে বন্দুকযুদ্ধে নিহত হন। নিউ বিপ্লবী কমিউনিস্ট পার্টির কমান্ডার প্রতাপ বিশ্বাস ও শৈলেন বিশ্বাসকে ২০১০ সালের ৫ জানুয়ারি বাগেরহাট জেলা থেকে গ্রেফতার করা হয়। ২০১০ সালের ৪ আগস্ট দলের আরও সদস্যদের সাথে আব্দুল আজিজ ও দীপু কুমার বিশ্বাস পুলিশের গুলিতে নিহত হন।  ২০১২ সালের ৪ নভেম্বর নিউ বিপ্লবী কমিউনিস্ট পার্টির শৈলেন্দ্রনাথ বিশ্বাস শৈলেন খুলনায় র‍্যাপিড অ্যাকশন ব্যাটালিয়নের অভিযানের সময় নিহত হন। ২০১৪ সালের ২১ ডিসেম্বর কুষ্টিয়ায় আকরাম আলী ওরফে ভাদু ডাকাতের গুলিবিদ্ধ মরদেহ উদ্ধার করা হয়।  ২০১৯ সালের ২ এপ্রিল পাবনা জেলায় নিউ বিপ্লবী কমিউনিস্ট পার্টি, পূর্ব বাংলার কমিউনিস্ট পার্টি ও পূর্ব বাংলার সর্বহারা পার্টির প্রায় ৭০০ জন সন্ত্রাসী আত্মসমর্পণ করে।   তথ্যসূত্র   বিষয়শ্রেণী:২০০৬-এ বাংলাদেশে প্রতিষ্ঠিত বিষয়শ্রেণী:নিষিদ্ধ কমিউনিস্ট পার্টি বিষয়শ্রেণী:জঙ্গি কমিউনিস্ট দল বিষয়শ্রেণী:বাংলাদেশের সাম্যবাদী দল বিষয়শ্রেণী:বাংলাদেশের বামপন্থী জঙ্গি সংগঠন বিষয়শ্রেণী:বাংলাদেশে মাওবাদী সংগঠন বিষয়শ্রেণী:মাওবাদী দল বিষয়শ্রেণী:বাংলাদেশে সন্ত্রাসবাদ
thumb|300px|জাপানের তোশোদাইজির বৌদ্ধ মন্দির জাপানের প্রধান দুইটি ধর্ম হলো শিন্তো ধর্ম ও বৌদ্ধ ধর্ম। প্রাকৃতিক শক্তিসমূহের প্রাচীন উপাসনার বিভিন্ন পৌরাণিক কাহিনী শিন্তো ধর্মের ভিত্তি। শিন্তো ধর্মে মৃত্যু পরবর্তী জীবন নিয়ে কিছু বলা নেই বলে বৌদ্ধ ধর্ম ও শিন্তো ধর্ম বহু যুগ ধরে জাপানে সহাবস্থান করেছে। অনেক ক্ষেত্রে শিন্তো উপাসনালয় এবং বৌদ্ধ মন্দিরগুলি প্রশাসনিকভাবে সংযুক্ত হয়ে পড়ে। বর্তমানেও বহু জাপানি দুই ধর্মই সমানভাবে অনুসরণ করে। শিন্তো ধর্ম ১৬শ থেকে ১৯শ শতকে বিস্তার লাভ করে।  মেইজি পুনঃপ্রতিষ্ঠার সময় জাপানি নেতারা শিন্তো ধর্ম গ্রহণ করেন এবং এটিকে সরকারীভাবে পৃষ্ঠপোষকতা প্রদান করে জাপানিদের মধ্যে জাতীয়তাবাদী ও দেশপ্রেমী অনুভূতি জাগিয়ে তুলতে ব্যবহার করেন। জাপানের সম্রাটকে ইশ্বরের অবতার মনে করা হত। দ্বিতীয় বিশ্বযুদ্ধের পর শিন্তো ধর্মের জন্য সরকারি পৃষ্ঠপোষোকতা বন্ধ হয়ে যায় এবং সম্রাট দেবত্ব বিসর্জন দেন। বর্তমান জাপানিদের জীবনে শিন্তো ধর্মের কোন কেন্দ্রীয় ভূমিকা নেই। স্বল্প সংখ্যক অনুসারী বিভিন্ন শিন্তো উপাসনালয়গুলিতে যান। ঐতিহাসিকভাবে বিখ্যাত বা প্রাকৃতিক সৌন্দর্যময় উপাসনালয়গুলিতে অনেক পর্যটকেরাও বেড়াতে আসেন। এগুলিতে বহু বিবাহ অনুষ্ঠান সম্পন্ন হয় এবং জন্মের পর ও অন্যান্য গুরুত্বপূর্ণ সময়ে শিশুদের এখানে নিয়ে আসা হয়। প্রতি বছর এগুলিকে কেন্দ্র করে অনেক উৎসব হয়। জাপানের অনেক বাসাতে শিন্তো দেবদেবীদের পূজার উদ্দেশ্যে নির্মিত একটি তাক বা স্থান থাকে।  ৬ষ্ঠ শতকে জাপানে প্রথম বৌদ্ধ ধর্মের প্রচলন হয় এবং এর পরের প্রায় ১০ শতক ধরে এটি জাপানের বুদ্ধিবৃত্তিক, শৈল্পিক, সামাজিক ও রাজনৈতিক জীবনের উপর গভীর প্রভাব ফেলে। জাপানের বেশির ভাগ অন্ত্যেষ্টিক্রিয়ার দায়িত্বে থাকেন বৌদ্ধ পুরোহিতেরা। বহু জাপানি পূর্বপুরুষদের স্মরণে বৌদ্ধ মন্দিরে যায়।  ৬ষ্ঠ ও ৯ম শতকের মাঝামাঝি সময়ে চীন থেকে কনফুসিয়াসবাদের আগমন ঘটে। কিন্তু বৌদ্ধধর্মের তুলনায় এর গুরুত্ব ছিল কম। ১৯শ শতকের শেষভাগ পর্যন্ত এটি জাপানে প্রাতিষ্ঠানিকভাবে বিরাজমান ছিল এবং আজও জাপানি চিন্তাধারা ও মূল্যবোধে কনফুসিয়াসের দর্শনের বড় প্রভাব দেখতে পাওয়া যায়।  ১৫৪৯ সালে জাপানে খ্রিস্টধর্মের আগমন ঘটে এবং এক শতাব্দী পরে এটিকে সরকার নিষিদ্ধ করে দেন। পরে ১৯শ শতকের শেষভাগে এসে এটি আবার জাপানে উপস্থাপিত হয় এবং খুব ধীরে বিস্তার লাভ করতে থাকে। বর্তমানে জাপানে প্রায় ৩০ লক্ষ খ্রিস্টান বাস করে।  বর্তমানে অনেক জাপানি বেশ কিছু নতুন নতুন ধর্মের বা বিশ্বাস ব্যবস্থার অনুসারী হওয়া শুরু করেছে, যেগুলি শিন্তো, বৌদ্ধধর্ম, স্থানীয় কুসংস্কার থেকে ধারণা ধার নিয়েছে এবং স্থানীয় জনগণের সামাজিক চাহিদা মেটাতে গড়ে উঠেছে। এরকম নতুন ধর্মের সংখ্যা কয়েকশ'র মত। এগুলি সব মিলিয়ে কোটি কোটি জাপানি অনুসরণ করে থাকে।  বিষয়শ্রেণী:জাপান বিষয়শ্রেণী:দেশ অনুযায়ী ধর্মবিশ্বাস বিষয়শ্রেণী:এশিয়ার ধর্মবিশ্বাস বিষয়শ্রেণী:ধর্মবিশ্বাস বিষয়শ্রেণী:জাপানে ধর্ম
রংলি রংলিয়ট সমষ্টি উন্নয়ন ব্লক হল পশ্চিমবঙ্গের দার্জিলিং জেলার অন্তর্গত দার্জিলিং সদর মহকুমার একটি প্রশাসনিক বিভাগ। ব্লকটি রংলি রংলিয়ট থানা এলাকার অধীনস্থ। ব্লকের সদর দফতর তাকদায় অবস্থিত।  ভূগোল রংলি রংলিয়ট  অক্ষ-দ্রাঘিমাংশে অবস্থিত। এই ব্লকের আয়তন ৩০৫.৮৩ বর্গকিলোমিটার।  জনপরিসংখ্যান ২০১১ সালের জনগণনা অনুযায়ী, রংলি রংলিয়ট সমষ্টি উন্নয়ন ব্লকের মোট জনসংখ্যা ৭০,১২৫। এই ব্লকের সকল অধিবাসীই গ্রামাঞ্চলের বাসিন্দা। মোট জনসংখ্যার ৩৫,০২৫ জন পুরুষ এবং ৩৫,১০০ জন মহিলা। ব্লকের তফসিলি জাতি-তালিকাভুক্ত জনসংখ্যা ৩,৮৯৩ এবং তফসিলি উপজাতি-তালিকাভুক্ত জনসংখ্যা ২৩,১৮৭।  সাক্ষরতা ২০১১ সালের জনগণনা অনুযায়ী, রংলি রংলিয়ট সমষ্টি উন্নয়ন ব্লকের মোট সাক্ষর জনসংখ্যা ৫১,৪৯২। এর মধ্যে ২৭,৯৫০ জন পুরুষ এবং ২৩,৫৪২ জন মহিলা।  তথ্যসূত্র  বিষয়শ্রেণী:দার্জিলিং জেলার সমষ্টি উন্নয়ন ব্লক
এডওয়ার্ড গিএরেক(৬ জানুয়ারি ১৯১৩ - ২৯ জুলাই ২০০১) ছিলেন পোলিশ কমিউনিস্ট রাজনীতিবিদ। জেরেক ১৯৬০ সালে পোলিশ গণপ্রজাতন্ত্রী র রায় পোলিশ ইউনাইটেড ওয়ার্কার্স পার্টির পিজেপিআর এর প্রথম সচিব হিসাবে ভ্লাদিস্লা গোমুলকা কে প্রতিস্থাপন করেছেন। তিনি কমিউনিস্ট পোল্যান্ডকে পশ্চিমা প্রভাবের জন্য এবং বৈদেশিক উপর ভিত্তি করে তার অর্থনৈতিক নীতিগুলির জন্য খ্যাত, যা শেষ পর্যন্ত ব্যর্থ হয়েছিল। কমিউনিস্ট রাষ্ট্র এবং উদীয়মান সংহতি মুক্ত বাণিজ্য ইউনিয়ন শ্রমিকদের মধ্যে শ্রমিকদের ধর্মঘটের ফলে গ্ডেন্স্ক চুক্তি নেতৃত্বের পরে তাকে ক্ষমতা থেকে সরিয়ে দেওয়া হয়েছিল।   তথ্যসূত্র   বিষয়শ্রেণী:১৯১৩-এ জন্ম বিষয়শ্রেণী:২০০১-এ মৃত্যু বিষয়শ্রেণী:পোলীয় রাজনীতিবিদ
thumb|জাবি লিপির একটি চার্ট।  জাবি বর্ণমালা বা জাউই বর্ণমালা (; ; ; ) হলো আরবি ভিত্তিক একটি আবজাদ লিখন পদ্ধতি যেটি একসময় মালয়, ইন্দোনেশীয়, আচেহনীয়, মিনাংকাবাউ সহ বেশ কয়েকটি ভাষার জন্য একসময় ব্যবহার করা হতো। আরবি ২৯ বর্ণের বাইরে এতে আরো ৬টি হরফ অতিরিক্ত ছিল।  দক্ষিণ-পূর্ব এশিয়ায় ইসলামীকরণ এর কারণে মালয় উপদ্বীপ ও সুন্দা দ্বীপপুঞ্জের বেশ কিছু রাজ্য স্থানীয় ব্রাহ্মী লিপিগুলোর বদলে আরবি লিপি ব্যবহার করতে শুরু করে। কিন্তু আরবি লিপি এসকল অঞ্চলের ভাষাগুলোর জন্য উপযোগী ছিল না। ফলস্বরূপ নানা ধরনের জটিলতা সৃৃষ্টি হয়। যেমন- উচ্চারণ জটিলতা, ধ্বনি প্রকাশে জটিলতা ইত্যাদি। এধরনের সমস্যা এরানোর জন্যই পরবর্তীকালে জাবি লিপি উদ্ভাবিত হয়। সবচেয়ে পুরনো জাবি লিপির প্রমাণ পাওয়া যায় ১৩০০ সালের দিকে খোদাই করা "তেরেঙ্গানু ইন্সক্রিপশন স্টোন"-এ।  বর্তমানে জাবি লিপির তেমন একটা ব্যবহার লক্ষ্য করা যায় না। মালয়শিয়া, ব্রুনাই ও সিঙ্গাপুর এ ব্রিটিশ উপনিবেশায়ন ও ইন্দোনেশিয়ায় ওলন্দাজ উপনিবেশায়নের কারণে সেখানে লাতিন লিপি প্রভাববিস্তার করতে থাকে। বর্তমানে মালয় লাতিন বর্ণমালা জাবি লিপির পরিবর্তে ব্যবহার করা হয়।  জাবি বর্তমানে ব্রুনাইয়ের দুইটি প্রধান সরকারি লিখন পদ্ধতিগুলোর একটি।  বর্ণ + জাউই বর্ণসমূহDaftar Kata Bahasa Melayu Rumi-Sebutan-Jawi, Dewan Bahasa Pustaka, 5th printing, 2006. অক্ষর  নাম  শেষে  মাঝে  প্রথমে  আলাদা  ধ্বনি  রোমানিকরণ  ইউনিকোড   আলিফ      অথবা  a, e pepet (ĕ)  U+0627   বা  b  U+0628   তা  t  U+062A   তা মারবুতাহ    অথবা  -t অথবা -h  U+0629   সা (ঠা)  অথবা  s  U+062B   জিম  j  U+062C   চা  c  U+0686   হা  অথবা  h  U+062D   খা (খো)   kh  U+062E   দাল      d  U+062F   যাল      অথবা  z  U+0630   রা (রো)      r  U+0631   যাই      z  U+0632   সিন  s  U+0633   স্যিন  sy, sh  U+0634   সাদ (সোড)  s  U+0635   দাদ (ঢওড্)  d  U+0636   তা (ঠও)  t  U+0637   যা (য়ো)  z  U+0638   আইন  a, i, u ও -k  U+0639   ঘাইন  gh  U+063A   ঙা  ng  U+06A0   ফা  f  U+0641   পা  p  U+06A4   কাফ  এবং  q ও -k  U+0642   কাফ  k  U+06A9   গা  g  U+0762   লাম  l  U+0644   মিম  m  U+0645   নুন  n  U+0646   ৱাও      এবং  w ও u, o  U+0648   ৱা      v  U+06CF   হা  h  U+0647   হামযাহ      a  U+0621   য়া  এবং  y ও i, e taling (é)  U+064A   য়ে      e pepet (ĕ), a  U+0649   ঞা  ny  U+06BD  যেসকল বর্ণের শুরুর বা মাঝের রূপ নেই সেগুলো শেষের রূপে দেখানো হয়েছে, কারণ এই বর্ণগুলো অন্য বর্ণের সঙ্গে প্রত্যয় সাধন করতে পারে না। এই বর্ণগুলো হলো: , , , , , ,   মালয় ভাষায় হামযাহ বর্ণটি শুধু আলাদা রূপে দেখা যায়।   আরও দেখুন   আরবি লিপি  নাস্তালিক লিপি  উর্দু লিপি  লাতিন লিপি   তথ্যসূত্র   বিষয়শ্রেণী:আরবি বর্ণমালা বিষয়শ্রেণী:ইন্দোনেশীয় লিপি বিষয়শ্রেণী:মালয় ভাষা